Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston päätökseksi yhteisön toimintaohjelmasta nuorisoalalla Euroopan laajuisesti toimivien organisaatioiden tukemiseksi (2004-2006) komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2004/0212 lopull. - COD 2003/0113 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON PÄÄTÖKSEKSI yhteisön toimintaohjelmasta nuorisoalalla Euroopan laajuisesti toimivien organisaatioiden tukemiseksi (2004-2006) KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla 2003/0113 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON PÄÄTÖKSEKSI yhteisön toimintaohjelmasta nuorisoalalla Euroopan laajuisesti toimivien organisaatioiden tukemiseksi (2004-2006) 1. Johdanto Euroopan yhteisön perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Tämä on komission lausunto parlamentin ehdottamasta ainoasta tarkistuksesta. 2. Taustaa Komissio antoi ensimmäisen ehdotuksensa (EY ja EURATOM) 3. kesäkuuta 2003. Euroopan talous- ja sosiaalikomitea antoi lausuntonsa 24. syyskuuta 2003. Euroopan parlamentti antoi lausuntonsa ensimmäisessä käsittelyssä 6. marraskuuta 2003. Neuvosto saavutti 25. marraskuuta 2003 poliittisen yhteisymmärryksen yhteisestä kannasta ja vahvisti sen virallisesti 22. joulukuuta 2003. Komissio kannatti neuvoston yhteistä kantaa ja ehdotti ainoaa tarkistusta (siirtymälausekkeet) 9. tammikuuta 2004 antamassaan tiedonannossa. Yhteinen kanta toimitettiin 9. tammikuuta 2004 parlamentille, joka aloitti toisen käsittelyn. Asiasta vastaava parlamentin valiokunta (kulttuuri-, nuoriso-, koulutus-, tiedonvälitys- ja urheiluvaliokunta) äänesti 19. helmikuuta 2004 komission ehdottamasta yhdestä tarkistuksesta, joka on 20. tammikuuta 2004 käydyissä epävirallisissa kolmikantaneuvotteluissa kolmen toimielimen saavuttaman yhteisymmärryksen mukainen. Parlamentti hyväksyi 10. maaliskuuta 2004 saman tarkistuksen neuvoston yhteiseen kantaan. 3. Ehdotuksen tarkoitus Ehdotus perustuu perustamissopimuksen 149 artiklaan, ja sillä pyritään edistämään nuorten osallistumista aktiivisen Euroopan kansalaisuuden harjoittamiseen kansalaisyhteiskunnan kautta. Ohjelmalla tuetaan nuorisoalalla Euroopan laajuisesti toimivien organisaatioiden työohjelmiin kuuluvia käynnissä olevia toimia. Organisaatioiden toimien on edistettävä yhteisöjä tukevien toimien kehittämistä nuorisoalalla. Ohjelmalla tuetaan myös Euroopan nuorisofoorumin käynnissä olevaan ohjelmaan kuuluvia toimia, sikäli kuin niillä edustetaan ja koordinoidaan valtiosta riippumattomia nuorisoalan järjestöjä Euroopan unioniin nähden ja välitetään nuorisoa koskevaa tietoa EU:n toimielimille. 4. Komission lausunto Euroopan parlamentin tarkistuksista 4.1 Yleistä Komissio voi hyväksyä tarkistuksen, jonka parlamentti on tehnyt neuvoston yhteiseen kantaan, sillä se on komission (muutetun) ehdotuksen mukainen. Komissio panee merkille kolmen toimielimen toisiaan lähentyneet näkökannat nuorisoalalla Euroopan laajuisesti toimivien organisaatioiden tukemista koskevan yhteisön toimintaohjelman yleisen lähestymistavan, rakenteen ja sisällön suhteen. 4.2 Analyysi parlamentin toisesta käsittelystä Parlamentin hyväksymä tarkistus on tehty komission pyynnöstä oikeusperustan hyväksymistä edeltävän ajan kattamiseksi (tarkistus 1 (ainoa) liite, 2.3 (uusi)): "Vuonna 2004 myönnettyjen avustusten osalta tukikelpoisuuskausi voi alkaa 1 päivänä tammikuuta 2004 siltä osin kuin menot eivät ole aiheutuneet ennen avustushakemuksen jättämispäivää eikä ennen avustuksen saajan budjettivuoden alkamispäivää. Vuonna 2004 voidaan poiketa velvoitteesta, jonka mukaan sopimus on allekirjoitettava viimeistään neljän kuukauden kuluttua avustuksen saajan budjettivuoden alkamispäivästä ja josta säädetään Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 112 artiklan 2 kohdassa, siinä tapauksessa että avustuksen saajan budjettivuosi alkaa ennen 1. maaliskuuta. Tällöin toiminta-avustusta koskevat sopimukset tulee allekirjoittaa viimeistään 30 päivänä kesäkuuta 2004." 5. Päätelmät EY:n perustamissopimuksen 250 artiklan 2 kohdan nojalla komissio muuttaa ehdotustaan edellä esitetyllä tavalla.